Kamu bisa jelasin ke aku soal Pertempuran terakhir kapal tempur Bismarck dalam bahasa melayu?

Pertempuran akhir kapal tempur Jerman Bismarck berlaku di Lautan Atlantik kira-kira  dari barat Brest, Perancis, pada 26–27 Mei 1941 di antara  dan elemen-elemen laut dan udara Tentera Laut Diraja British. Walaupun ia merupakan aksi penentu antara kapal-kapal utama, ia tidak mendapat nama yang diterima umum.

Pada 24 Mei, sebelum aksi terakhir, tangki minyak Bismarck mengalami kerosakkan dan beberapa ruang jentera, termasuk bilik dandang (enjin), telah dibanjiri air semasa dalam Pertempuran Selat Denmark. Hasrat nakhodanya ialah untuk sampai ke pelabuhan Brest untuk diperbaiki.  Lewat pada hari itu Bismarck menyerang seketika pemburunya ( dan kruiser berat  dan ) untuk melindungi pengiringnya, iaitu kruiser berat  untuk terus berlayar ke Atlantik.  Pada awal 25 Mei tentera British terputus hubungan dengan Bismarck, yang sedang menghala timur ke arah Perancis sementara British mencari di timur laut, beranggapan ia kembali ke Norway. Kemudian pada 25 Mei panglima tentera Jerman, Laksamana Günther Lütjens, nampaknya tidak menyedari bahawa beliau telah kehilangan pemburunya, telah menggunakan radio untuk menghantar mesej berkod ke Jerman.  Ini membolehkan pihak British menggunakan triangulasi untuk mengesan kedudukan Bismarck dan pesawat dihantar memburu kapal tempur Jerman itu. Kapal tempur Bismarck ditemui semula pada lewat pagi 26 Mei oleh pesawat laut Catalina dari No. 209 Skuadron RAF dan kemudian dibayangi oleh pesawat dari Force H yang menghala utara dari Gibraltar.

Aksi terakhir terdiri daripada empat fasa utama. Fasa pertama berlaku pada 26 Mei melibatkan serangan udara oleh pengebom torpedo dari pengangkut pesawat  British, yang melumpuhkan gear stereng Bismarck, menyekat kemudinya dari posisi berpusing dan menghalangnya dari melarikan diri. Fasa kedua ialah membayangi dan menekan Bismarck pada malam 26/27 Mei oleh kapal pembinasa British, dengan tanpa kerosakkan serius pada mana-mana kapal. Fasa ketiga pada pagi 27 Mei adalah serangan dari kapal tempur British  dan  dibantu oleh kapal kruiser. Selepas kira-kira 100 minit pertempuran, Bismarck akhirnya karam akibat gabungan kesan tembakan meriam, torpedo dan dilubangtenggelam secara sengaja. Di sebelah British, Rodney mengalami sedikit kerosakkan akibat bedilan yang hampir terkena dan oleh kesan tembakan meriam sendiri. Kapal perang British menyelamatkan 111 orang mangsa dari Bismarck sebelum dipaksa berundur kerana kemunculan kelibat U-boat, meninggalkan beratus-ratus orang yang berdepan maut. Keesokan paginya, sebuah U-boat dan sebuah kapal cuaca Jerman menyelamatkan lima lagi mangsa. Dalam fasa terakhir, kapal British yang sedang berundur telah diserang keesokan harinya pada 28 Mei oleh pesawat Luftwaffe, mengakibatkan sebuah kapal pembinasa  tenggelam.